Publication: Magyar Közlöny
Issue: MK-1999-31 (Year: 1999, Number: 31)
Era: 1990-2004
Section: szóló 115/1992. (VII. 23.) Korm. rendeletben foglalt szabályok az irányadók.
Paragraph Index: 110

6. Tanácsadók. A Projekt céljai megvalósításához esetleg szükséges és a Támogatási összegből finanszírozandó tanácsadói szolgáltatásokat a Kedvezményezett a Társaság vagy az IBRD — értelemszerűen — vonatkozó eljárási szabályai figyelembevételével szerzi be, lehetőség szerint pályáztatás révén, a kiválasztás folyamatában mindenkor biztosítva a méltányosságot, nyitottságot és átláthatóságot. A Kedvezményezett a saját országában külföldinek minősülő tanácsadók számára biztosítja a vízumot, tartózkodási és munkavállalási engedélyt és az egyéb szükséges okiratokat, elősegíti a számukra a Projekthez tartozó feladataik ellátásával kapcsolatosan szükséges berendezések, anyagok és egyéb ellátások vámkezelését, és ezeket mentesíti a vámterhek megfizetésének kötelezettsége alól, és engedélyezi az ilyen tanácsadók számára a Projekttel kapcsolatos célokra szükséges külföldi valuta összegeknek a Kedvezményezett országának területére történő behozatalát és az innen történő kivitelét.

Source: https://magyarkozlony.hu/hivatalos-lapok/0b3cecabe5065efd0f5262830f59048660434d93/dokumentumok/63cd7fc7de512b26def4d85bafe89b362362efe4/letoltes